ԵՐԵՎԱՆ- Ըստ «Արմավիա» ավիաընկերության պաշտոնական հաղորդագրության՝ 2013թ. ապրիլի 1-ից դադարեցվում են ընկերության չվերթները: Ընկերության հաղորդագրության մեջ նշվել է, որ «ավիացիան այն բնագավառն է, որտեղ չի կարելի բավարարվել ձեռք բերածով: Երեք տարվա ընթացքում «Արմավիա» ավիաընկերության սեփականատերը միջոցներ էր ներդնում այլ բիզնեսներից՝ «Արմավիայի» զարգացման համար: Սակայն ներկայումս իրադրությունն այնպիսին է, որ աշխատանքն այդպես շարունակելն արդեն հնարավոր չէ, այդ պատճառով էլ որոշում է կայացվել դադարեցնել չվերթները եւ սկսել սնանկացման գործընթացը»: Ըստ լրատվական մի շարք կայքէջերի, «Արմավիա» սնանկացած ավիաընկերությունը կվերադարձնի տոմսերի գումարները: